Глыбочко Пётр Витальевич

**Петр Витальевич Глыбочко** (21 июль 1964,  Кувшиново ауылы, Брянск өлкәһе) — Рәсәй табип-урологы, Рәсәй Фәндәр академияһы академигы (2016). 2010 йылдың 15 июненән — И. М. Сеченов исемендәге Беренсе Мәскәү медицина университеты ректоры. (2010 йылдың 24 мартынан  алып вазифаһын башҡарыусы). 5 халыҡ-ара конференция делегаты.  «Берҙәм Рәсәй» партияһының Юғары советы ағзаһы. Рәсәй урологтары йәмғиәтенең йыл һайын үткәрелгән конгресының ойоштороу комитеты ағзаһы.

## Биографияһы

1991 йылда Һарытау медицина институтын тамамлай. 1996-2002 йылдарҙа Һарытау медицина университетының урология кафедраһында уҡыта (ассистент, доцент, профессор, кафедра мөдире), бер үк ваҡытта — Һарытау өлкәһе һуғыш ветерандары госпиталенең баш табибы.

2002 йылдың 14 июнендә В. И. Разумовский исемендәге Һарытау дәүләт медицина университеты ректоры итеп һайлана. Фундаменталь һәм клиник уронефрология ғилми-тикшеренеү институтын ойоштора.

2010 йылдың 24 мартында И. M. Сеченов исемендәге Мәскәү медицина академияһы ректоры вазифаһын башҡарыусы итеп тәғәйенләнә; 2010 йылдың 15 июнендә И. М. Сеченов исемендәге Беренсе Мәскәү дәүләт медицина университеты ректоры итеп һайлана.

Уронефрология һәм кешенең репродуктив сәләмәтлеге ғилми-тикшеренеү институты директоры. Рәсәй медицина һәм фармацевтика университеттары ректорҙары Советы рәйесе, Рәсәй ректорҙар союзы вице-президенты, Рәсәй-Ҡытай медицина университеттары ассоциацияһы рәйестәше. Рәсәй Федерацияһы Президенты ҡарамағындағы Фән һәм мәғариф буйынса Совет ағзаһы (2013-2020), 2018 йылдан Совет Президиумы составына инә.

2022 йылдың 6 мартында Рәсәйҙең Украинаға баҫып инеүенән һуң Президент Владимир Путиндың ғәмәлдәрен яҡлап хатҡа ҡул ҡуя.

## Фәнни эшмәкәрлеге
1996 йылда  «Функциональные свойства тромбоцитов и антиагрегационная активность сосудистой стенки у больных гестационным пиелонефритом» темаһы буйынса кандидатлыҡ диссртацияһы яҡлай. 2001 йылда — «Оптимизация лечения больных с доброкачественной гиперплазией предстательной железы, сочетанной с сенильным остеопорозом» темаһына докторлылыҡ диссертацияһы яҡлай.

Рәсәй  Медицина фәндәре академияһы ағза-корреспонденты (28.4.2005), Рәсәй Фәндәр академияһы ағза-корреспонденты (2014), Рәсәй Фәндәр академияһы академигы (2016).

150-нән ашыу ғилми хеҙмәт, шул иҫәптән 9 монография, 10 дәреслек һәм уҡытыу-методик әсбап, 38 уйлап табыу, 6 файҙалы модель  авторҙашы. Рәсәй Федерацияһы мәғариф һәм фән министрлығының Юғары аттестация комиссияһы  эксперт советы ағзаһы.

## Ғаиләһе
Ҡатыны — Галина Хәмит ҡыҙы Глыбочко, медицина фәндәре кандидаты (2007).

* өс балаһы бар.

## Маҡтаулы исемдәре һәм бүләктәре

* III дәрәжә «Ватан алдындағы ҡаҙаныштары өсөн» ордены
* IV дәрәжә «Ватан алдындағы ҡаҙаныштары өсөн» ордены
* Почет ордены
* II дәрәжә «Ватан алдындағы ҡаҙаныштары өсөн» орден миҙалы
* Рәсәй Федерацияһы Президенты Рәхмәте
* «Һаулыҡ һаҡлау отличнигы» түш билдәһе.

## Иҫкәрмәләр

## Әҙәбиәт

* *Коберник О.* Гордись, Россия, сыновьями // Почепское слово. — Почеп, 2006. — 7 апреля.
* Страницы истории Почепского района. К 510-й годовщине со времени первого упоминания г. Почепа в Краткой Волынской летописи (1500—2010): Публикации из периодических изданий, краеведческая информация из книг, записки краеведов, очевидцев и участников событий, происходящих в Почепском районе / Составитель С.&amp;nbsp;М.&amp;nbsp;Маслёнко. — Клинцы, 2010. — С. 523—527.

## Һылтанмалар

* 
* Глыбочко Петр Витальевич (рус.).  ФГАОУ ВО Первый МГМУ им. И. М. Сеченова Минздрава России. Дата обращения: 1 июля 2017. Архивировано 5 мая 2017 года.
* Страница на сайте Совета ректоров медицинских и фармацевтических вузов России
* Статья  Архивная копия от 3 февраля 2015 на Wayback Machine на сайте «Кто есть кто»
* Петр Витальевич Глыбочко. Биографическая справка (рус.).  РИА Новости (24.03.2010-03-24). Дата обращения: 1 июля 2017. Архивировано 23 июля 2014 года.
* https://tass.ru/encyclopedia/person/glybochko-petr-vitalevich
* Глыбочко Петр Витальевич  на сайте «Диссернет»